Ensimmäinen neuvoston direktiivi, annettu 23 päivänä heinäkuuta 1962, yhteisistä säännöistä harjoitettaessa kansainvälistä liikennettä (maanteiden tavaraliikenne toisen lukuun)



Virallinen lehti nro 070 , 06/08/1962 s. 2005 - 2006

Suomenk. erityispainos Alue 7 Nide 1 s. 0030

Tanskank. erityispainos: Sarja I Alue 1959-1962 s. 0237

Ruotsink. erityispainos Alue 7 Nide 1 s. 0030

Englannink. erityispainos: Sarja I Alue 1959-1962 s. 0267

Kreikank. erityispainos: Luku 07 Nide 1 s. 0028

Espanjank. erityispainos: Luku 07 Nide 1 s. 0055

Portugalink. erityispainos: Luku 07 Nide 1 s. 0055



ENSIMMÄINEN NEUVOSTON DIREKTIIVI, annettu 23 päivänä heinäkuuta 1962, yhteisistä säännöistä harjoitettaessa kansainvälistä liikennettä (maanteiden tavaraliikenne toisen lukuun) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 75 artiklan 1 kohdan, ottaa huomioon komission ehdotuksen, ottaa huomioon talous- ja sosiaalikomitean lausunnon, ottaa huomioon Euroopan parlamentin lausunnon, sekä katsoo, että yhteisen liikennepolitiikan toteuttamiseen kuuluu muun muassa, että annetaan yhteiset säännöt, joita sovelletaan maanteiden kansainväliseen tavaraliikenteeseen jäsenvaltion alueelle tai sen alueelta taikka yhden tai useamman jäsenvaltion alueen kautta, ja yhteismarkkinoiden asteittainen toteuttaminen ei saa estyä liikenteen alan esteiden vuoksi; on tarpeen varmistaa maanteiden kansainvälisen tavaraliikenteen asteittainen laajeneminen ottaen huomioon kaupan ja tavaroiden liikkuvuuden kehitys yhteisössä, ON ANTANUT TÄMÄN DIREKTIIVIN: 1 artikla 1. Viimeistään vuoden 1962 loppuun mennessä jokaisen jäsenvaltion on tämän artiklan 2 ja 3 kohdassa säädetyin edellytyksin vapautettava tämän direktiivin liitteissä I ja II tarkoitetut maanteiden kansainväliset tavarakuljetukset muiden jäsenvaltioiden kanssa, jos kuljetus suoritetaan kyseisen jäsenvaltion alueelle, sen alueelta tai sen alueen kautta. 2. Liitteessä I tarkoitetut kuljetukset on vapautettava kaikista kiintiö- ja lupajärjestelmistä. 3. Liitteessä II tarkoitettuihin kuljetuksiin ei saa enää soveltaa kiintiöjärjestelmää. Ne voivat kuitenkin edelleen olla luvanvaraisia, jos tästä ei aiheudu mitään määrällisiä rajoituksia; siinä tapauksessa jäsenvaltioiden on varmistettava, että päätökset lupahakemuksista tehdään viiden päivän kuluessa hakemusten tekemisestä. 4. Tämän direktiivin kaksi liitettä ovat sen erottamaton osa. 2 artikla Jäsenvaltioiden on ilmoitettava komissiolle tämän direktiivin täytäntöön panemiseksi toteutetuista toimenpiteistä kolmen kuukauden kuluessa direktiivin voimaantulosta ja joka tapauksessa ennen vuoden 1962 loppua. 3 artikla Tämä direktiivi ei vaikuta edellytyksiin, joilla kukin jäsenvaltio antaa omille kansalaisilleen luvan harjoittaa tässä direktiivissä tarkoitettua toimintaa. 4 artikla Tämä direktiivi on osoitettu kaikille jäsenvaltioille. Tehty Brysselissä 23 päivänä heinäkuuta 1962. Neuvoston puolesta Puheenjohtaja E. COLOMBO LIITE I Kuljetukset, jotka on vapautettava kaikista kiintiö- ja lupajärjestelmistä 1. Rajaliikenne alueella, jonka leveys rajan kummallakin puolella on 25 kilometriä linnuntietä, jos kuljetuksen koko pituus on enintään 50 kilometriä linnuntietä. 2. Satunnaiset tavarakuljetukset lentokentälle tai lentokentältä, jos lentoreittiä on muutettu. 3. Matkatavaroiden kuljetus matkustajien kuljetukseen tarkoitettuihin ajoneuvoihin kytketyillä perävaunuilla ja matkatavaroiden kuljetus kaikentyyppisillä ajoneuvoilla lentokentälle ja lentokentältä. 4. Postin kuljetus. 5. Vaurioituneiden ajoneuvojen kuljetus. 6. Jätteiden ja jäteveden kuljetus. 7. Kuolleiden eläinten kuljetus hävitettäväksi. 8. Mehiläisten ja kalanpoikasten kuljetus. 9. Hautauskuljetus. LIITE II Kuljetukset, jotka on vapautettava kaikista kiintiöjärjestelmistä, mutta jotka voidaan jättää luvanvaraisiksi tämän direktiivin 1 artiklan 3 kohdan mukaisesti 1. Kuljetus jäsenvaltiosta viereisen jäsenvaltion raja-alueelle, jonka leveys on 25 kilometriä linnuntietä maiden yhteiseltä rajalta. 2. Tavaroiden kuljetus moottoriajoneuvolla, jonka kokonaispaino perävaunu mukaan lukien on enintään 6 tonnia. 3. Taide-esineiden ja taideteosten kuljetus näyttelyyn tai kaupallisiin tarkoituksiin. 4. Esineiden tai aineiston satunnainen kuljetus yksinomaan mainos- tai tiedotustarkoituksiin. 5. Muuttokuljetukset, joita suorittavilla yrityksillä on erityinen henkilökunta ja kalusto tätä tarkoitusta varten. 6. Aineiston, tarvikkeiden ja eläinten kuljetus teatteri-, musiikki-, tai elokuvaesityksiin tai urheilutapahtumiin, sirkuksiin, näyttelyihin tai messuille tai niistä pois taikka radio- tai televisiolähetysten ja elokuvien tekemiseen tai niistä pois.